Könnyen érthető kommunikációs tananyag kidolgozása, ismert gyermekirodalmi művek könnyen érthető kommunikációs nyelvre történő átdolgozásával
A szakdolgozat célja, hogy a bemutassa a könnyen érthető kommunikációs nyelvet, annak jelentőségét az egyenlő esélyű hozzáférés szempontjából és gyarapítsa a könnyen érthető kommunikációs nyelven elérhető kulturális tartalmak számát. A dolgozat négy klasszikus gyermekirodalmi mű (Arany László: Magyar népmesék, A kismalac és a farkasok, Kríza Ildikó: Mesék és mondák Mátyás királyról, Királyválasztás, József Attila: Altató, Zelk Zoltán: A három nyúl) könnyen érthető kommunikációs nyelvre történő átdolgozását mutatja be. A dolgozat fontos célja, hogy az értelmileg akadályozott tanulók számára is megismerhetővé tegye az átdolgozott irodalmi művek tartalmát, azok esztétikai-gondolati szépségét és hangulatát. A műveket a sajátos nevelési igényű tanulók kerettantervéhez illessze és segítse a sajátos nevelési igényű tanulók oktatásának színesebbé, élményszerűbbé tételét, ezáltal előmozdítsa az értelmileg akadályozott tanulók/személyek kultúrához való hozzáférésének esélyeit, hogy a páratlanul szép, magyar gyermekirodalom minél nagyobb része mindenkié lehessen.
könnyen érthető kommunikáció, kulturális akadálymentesítés, értelmileg akadályozott tanulók, tananyag
Networked Digital Library of Theses and Dissertations